CELEX: 62016TN0012
Language: fi
Date: 2016-01-15 00:00:00
Title: Asia T-12/16: Kanne 15.1.2016 – Slovenia v. komissio

14.3.2016   
            
            
               FI
            
            
               Euroopan unionin virallinen lehti
            
            
               C 98/54
            
         Kanne 15.1.2016 – Slovenia v. komissio
   (Asia T-12/16)
   (2016/C 098/69)
   Oikeudenkäyntikieli: slovenia
   
      Asianosaiset
   
   
      Kantaja: Slovenian tasavalta (asiamies: L. Bembič)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan Euroopan maatalouden tukirahastosta (maataloustukirahasto) ja Euroopan maaseudun kehittämisen maatalousrahastosta (maaseuturahasto) maksettavien jäsenvaltioiden tiettyjen menojen jättämisestä Euroopan unionin rahoituksen ulkopuolelle 13.11.2015 tehdyn komission täytäntöönpanopäätöksen (EU) 2015/2098 (tiedoksiannettu numerolla C(2015) 7716) (EUVL L 303, s. 35) siltä osin kuin se koskee Slovenian tasavaltaa eli osan, joka koskee
               keinotekoisesti luotuja viljelypalstoja koskevan seurantamenettelyn puuttumista (tarkastusmenettelyn puuttuminen), jonka vuoksi on suoritettu tuotannosta irrotettujen suorien tukien 42 615,90 euron suuruinen oikaisu varainhoitovuodelle 2013 (hakuvuosi 2012), 45 519,08 euron suuruinen oikaisu varainhoitovuodelle 2014 (hakuvuosi 2013) ja 34 211.94 euron suuruinen oikaisu varainhoitovuodelle 2015 (hakuvuosi 2014)
            
         
               —
            
            
               velvoittamaan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kolmeen kanneperusteeseen, jotka liittyvät viljelypalstojen tarkistamiseen eli ilmeiseen arviointivirheeseen, päätöksen perustelujen puuttumiseen ja laillisuusperiaatteen loukkaamiseen.
   Kantajan mukaan komissio on todennut virheellisesti, ettei Sloveniassa vielä ole asiamukaista järjestelmää tukikelpoisen vähimmäisalan tarkistamiseksi. Tältä osin se toteaa, että Sloveniassa pienet viljelypalstat ovat seurausta luonnon olosuhteista ja viljelyrakenteen historiallisesta pirstaloitumisesta. Näitä aloja ei myöskään ole luotu keinotekoisesti tukijärjestelmän edellytysten täyttymiseksi. Komissio ei myöskään ole tarkastuksensa yhteydessä todennut mitään rikkomista, koska riidanalaiset maa-alat täyttivät kaikki viljelyalaksi tai -palstaksi määrittelyn edellytykset.